**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 77-18/2561**

**วันพฤหัสบดีที่ 20** กันยายน 2561

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. รศ.กานดา สายแก้ว รองคณบดีฝ่ายวิจัย บัณฑิตศึกษาและอุตสาหกรรมสัมพันธ์
4. อ.ทินกร คำแสน ผู้ช่วยคณบดีฝ่ายแผนยุทธศาสตร์และสารสนเทศ

แทนรองคณบดีฝ่ายแผนยุทธศาสตร์และพัฒนาคุณภาพ

1. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
2. อ.จารุพล สุริยวนากุล รองคณบดีฝ่ายพัฒนานักศึกษา
3. ผศ.ขนิษฐา คำวิลัยศักดิ์ รองคณบดีฝ่ายวิชาการ
4. รศ.วินัย ศรีอำพร กรรมการผู้ทรงคุณวุฒิ
5. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
6. รศ.สมชาย ชวนอุดม หัวหน้าสาขาวิชาวิศวกรรมเกษตร
7. อ.สมศักดิ์ หอมดี หัวหน้าสาขาวิชาวิศวกรรมอุตสาหกรรม
8. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
9. นางวรรณภา ไชยเสนา ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
2. ผศ.ธัญลักษณ์ ราษฏร์ภักดี หัวหน้าสาขาวิชาวิศวกรรมสิ่งแวดล้อม
3. นางสาวอรวรรณ ชินทะนาม หัวหน้างานพัฒนาวิชาการ และพัฒนานักศึกษา
4. นายทองปาน สุนทรารักษ์ หัวหน้างานแผนยุทธศาสตร์และเทคโนโลยีสารสนเทศ
5. นางมยุรี ยงกำลัง หัวหน้างานคลังและพัสดุ
6. นางสาวกัญญณัท วรศรี หัวหน้างานบริหารโครงสร้างพื้นฐาน
7. นางสาวสุกัญญา วรรณสิทธิ์ หัวหน้างานวิจัยและบริการวิชาการ
8. นางวรรณคณี ใหม่คามิ หัวหน้างานบริหารและสื่อสารองค์กร

**ผู้ไม่มาประชุม**

* + - 1. รศ.ธนากร วงศ์วัฒนาเสถียร กรรมการผู้ทรงคุณวุฒิ

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1** การแต่งตั้งให้พนักงานมหาวิทยาลัยดำรงตำแหน่งทางวิชาการ

รองคณบดีฝ่ายบริหารได้แจ้งที่ประชุมว่า ด้วย นางสาวดวงกนก ธนังธีรพงษ์ พนักงานมหาวิทยาลัยในสถาบันอุดมศึกษา สังกัดสาขาวิชาวิศวกรรมเคมี ได้รับการแต่งตั้งให้ดำรงตำแหน่ง ผู้ช่วยศาสตราจารย์ ตามคำสั่งมหาวิทยาลัยขอนแก่น ที่ 6139/2561 ลงวันที่ 7 กันยายน 2561 เรื่อง การแต่งตั้งให้พนักงานมหาวิทยาลัยดำรงตำแหน่งทางวิชาการ จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ และแสดงความยินดีกับผู้ที่ได้รับแต่งตั้ง**

**1.2 สรุปผลการประเมินการสอนรายบุคคล**

ประธานได้แจ้งที่ประชุมถึงผลการประเมินการสอนเพื่อประกอบการขอตำแหน่งทางวิชาการ ของคณาจารย์ประจำคณะวิศวกรรมศาสตร์ จำนวน 3 ราย ดังนี้

1. อาจารย์อภิชาติ บุญมา พนักงานมหาวิทยาลัย สาขาวิชาวิศวกรรมอุตสาหการ มีความประสงค์ขอกำหนดตำแหน่งทางวิชาการเป็น ผู้ช่วยศาสตราจารย์
2. ผู้ช่วยศาสตราจารย์คมกฤช ปิติฤกษ์ พนักงานมหาวิทยาลัย สาขาวิชาวิศวกรรม อุตสาหการ มีความประสงค์ขอกำหนดตำแหน่งทางวิชาการเป็น รองศาสตราจารย์
3. รองศาสตราจารย์พนกฤษณ คลังบุญครอง พนักงานมหาวิทยาลัย สาขาวิชาวิศวกรรมโยธา มีความประสงค์ขอกำหนดตำแหน่งทางวิชาการเป็น ศาสตราจารย์

ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในหลักเกณฑ์ที่สถาบันกำหนด จึงแจ้งที่ประชุมเพื่อทราบ

**มติ ที่ประชุมรับทราบ**

**1.3 ผลการพิจารณาการให้รางวัลการตีพิมพ์เผยแพร่ผลงานวิจัยของนักศึกษาระดับบัณฑิตศึกษา ประจำปีการศึกษา 2560**

รองคณบดีฝ่ายวิเทศสัมพันธ์และสื่อสารองค์กรได้แจ้งที่ประชุมว่า ตามประกาศมหาวิทยาลัยขอนแก่น ฉบับที่ 850/2560 ประกาศ ณ วันที่ 9 พฤษภาคม 2560 เรื่องหลักเกณฑ์การให้รางวัลการตีพิมพ์เผยแพร่ผลงานวิจัยนักศึกษา ระดับบัณฑิตศึกษา คณะวิศวกรรมศาสตร์ โดยใช้ เงินรายได้คณะวิศวกรรมศาสตร์ ซึ่งคณะกรรมการฯ ได้พิจารณาการตีพิมพ์เผยแพร่ผลงานวิจัยของนักศึกษาระดับบัณฑิตศึกษา เมื่อวันที่ 24 สิงหาคม 2561 เรียบร้อยแล้ว จึงแจ้งที่ประชุมเพื่อทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.4 การเผยแพร่ข้อมูลข่าวสารของคณะ**

ประธานได้แจ้งที่ประชุมว่า มหาวิทยาลัยขอนแก่นได้เปลี่ยนสถานภาพเป็นมหาวิทยาลัยในกำกับของรัฐ สาขาวิชาต่าง ๆ อยู่ภายใต้การบริหารงานของคณะฯ มีหน้าที่ในการจัดการเรียน การสอน ส่วนการประชาสัมพันธ์ข้อมูลข่าวสารต่าง ๆ ให้ดำเนินการได้ 3 ช่องทาง คือ

* + - 1. ทางเว็บไซต์ของคณะ
      2. Facebook : Engineering Enkku
      3. Instagram : Engineering Enkku

จึงแจ้งที่ประชุมเพื่อรับทราบ

**มติ ที่ประชุมรับทราบ**

**1.5 ห้ามใช้ตราครุฑในส่วนหัวกระดาษของบันทึกข้อความ**

ประธานได้แจ้งที่ประชุมว่า ด้วยมหาวิทยาลัยขอนแก่นได้เปลี่ยนสถานภาพเป็นมหาวิทยาลัยในกำกับของรัฐ จึงจำเป็นต้องใช้ตราประจำมหาวิทยาลัยแทนตราครุฑในส่วนหัวกระดาษของบันทึกข้อความ โดยในรายละเอียดจะแจ้งให้ทราบต่อไป จึงแจ้งที่ประชุมเพื่อรับทราบ

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม ครั้งที่** 76-17**/2561 เมื่อวันพฤหัสบดีที่** 6 กันยายน **2561**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ **76-17**/2561 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 พนักงานมหาวิทยาลัยขอกำหนดตำแหน่งทางวิชาการ**

รองคณบดีฝ่ายบริหารได้เสนอต่อที่ประชุมว่า ด้วยมีพนักงานมหาวิทยาลัย ประเภทวิชาการ ได้แจ้งความประสงค์ขอกำหนดตำแหน่งทางวิชาการ จำนวน 5 ราย ดังนี้

1. ผู้ช่วยศาสตราจารย์ศุภสิทธิ์ คนใหญ่ ขอกำหนดตำแหน่งทางวิชาการเป็น  
   รองศาสตราจารย์ ในสาขาวิชาวิศวกรรมสิ่งแวดล้อม อนุสาขาวิชาวิศวกรรมทรัพยากรน้ำ
2. รองศาสตราจารย์วิชุดา เสถียรนาม ขอกำหนดตำแหน่งทางวิชาการเป็น  
   ศาสตราจารย์ ในสาขาวิชาวิศวกรรมสำรวจและขนส่ง อนุสาขาวิชาวิศวกรรมขนส่ง
3. รองศาสตราจารย์ณรงค์ เหลืองบุตรนาค ขอกำหนดตำแหน่งทางวิชาการเป็น  
   ศาสตราจารย์ ในสาขาวิชาวิศวกรรมโยธา
4. ผู้ช่วยศาสตราจารย์รักน้อย อัครรุ่งเรืองกุล ขอกำหนดตำแหน่งทางวิชาการเป็น  
   รองศาสตราจารย์ ในสาขาวิชาวิศวกรรมอุตสาหการ
5. ผู้ช่วยศาสตราจารย์ธันยดา พรรณเชษฐ์ ขอกำหนดตำแหน่งทางวิชาการเป็น  
   รองศาสตราจารย์ ในสาขาวิชาวิศวกรรมโยธา

ทั้งนี้ ได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการคณะวิศวกรรมศาสตร์ ในคราวประชุมครั้งที่ 13/2561 เมื่อวันที่ 23 สิงหาคม 2561 และในคราวประชุมครั้งที่ 15/2561 เมื่อวันที่ 18 กันยายน 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และมอบหมายให้ผู้ที่ดำรงตำแหน่ง ดังต่อไปนี้ ตรวจสอบผลการประเมินการสอน ราย ผู้ช่วยศาสตราจารย์ศุภสิทธิ์ คนใหญ่ เพื่อความรอบคอบอีกครั้ง**

1. **หัวหน้าสาขาวิชาวิศวกรรมอุตสาหการ**
2. **หัวหน้าสาขาวิชาวิศวกรรมโยธา**
3. **หัวหน้าสาขาวิชาวิศวกรรมไฟฟ้า**
4. **หัวหน้าสาขาวิชาวิศวกรรมเกษตร**

**ทั้งนี้ ให้ฝ่ายบริหารดำเนินการต่อไป**

**5.2** รายชื่อผู้ทรงคุณวุฒิพิจารณาผลงานทางวิชาการ

**วาระลับ**

**5.3 ขอปรับอัตราเงินเดือนตามคุณวุฒิของบุคลากร ตำแหน่งวิชาการ**

รองคณบดีฝ่ายบริหารได้เสนอต่อที่ประชุมว่า ตามที่อาจารย์ชวิศ ศรีจันทร์ พนักงานมหาวิทยาลัย ประเภทวิชาการ สังกัดสาขาวิชาวิศวกรรมคอมพิวเตอร์ ได้รับการบรรจุและแต่งตั้งด้วยคุณวุฒิการศึกษาระดับปริญญาโท ตั้งแต่วันที่ 1 กันยายน 2553 บัดนี้ บุคคลดังกล่าวข้างต้นได้สำเร็จการศึกษาระดับปริญญาเอก สาขาวิชา Microelectronics and Embedded Systems จาก Asian Institute of Technology (AIT) ประเทศไทย เรียบร้อยแล้ว และมีความประสงค์ขอปรับอัตราเงินเดือนตามคุณวุฒิ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.4 รายงานผลการคัดเลือกพนักงานมหาวิทยาลัย ตำแหน่งอาจารย์ (ปฏิบัติงานที่ สาขาวิชาวิศวกรรมโยธา)**

รองคณบดีฝ่ายบริหารได้เสนอต่อที่ประชุมว่า ตามประกาศมหาวิทยาลัยขอนแก่น (ฉบับที่ 1227/2561) ลงวันที่ 24 พฤษภาคม 2561 มหาวิทยาลัยได้ประกาศรับสมัครคัดเลือกบุคคลเข้าปฏิบัติงานเป็นพนักงานมหาวิทยาลัย ตำแหน่งอาจารย์ เลขประจำตำแหน่ง 3988 นั้น บัดนี้ คณะกรรมการคัดเลือกบุคคลเข้าปฏิบัติงานเป็นพนักงานมหาวิทยาลัยของมหาวิทยาลัย ตำแหน่งอาจารย์ ตามคำสั่งคณะวิศวกรรมศาสตร์ ที่ 403/2561 ลงวันที่ 20 มิถุนายน 2561 ได้ดำเนินการคัดเลือกบุคคลเข้าปฏิบัติงานฯ เมื่อวันที่ 7 กันยายน 2561 เรียบร้อยแล้ว ผลปรากฏว่า นายศุภกร ติระพัฒน์ เป็นผู้ผ่านการคัดเลือกดังกล่าว ดังนั้น เพื่อให้เป็นไปตามข้อ 8 (8.4) แห่งประกาศคณะกรรมการบริหารงานบุคคลประจำมหาวิทยาลัยขอนแก่น (ฉบับที่ 1/2561) เรื่อง หลักเกณฑ์ วิธีการสรรหาและคัดเลือกบุคคลเข้าปฏิบัติงานในมหาวิทยาลัยขอนแก่น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.5 การขอรับทุนเพื่อเข้าร่วมในการประชุมเพื่อนำเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 1/2562**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีคณาจารย์จำนวน 4 คน ได้ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำปี 2562 งวดที่ 1 จากมหาวิทยาลัยขอนแก่น รายละเอียดดังต่อไปนี้

1. รองศาสตราจารย์พงศกร พรรณรัตนศิลป์ ขอรับทุนเป็นเงินจำนวน 51,585.21 บาท เพื่อไปนำเสนอผลงานวิจัยฯ ในการประชุมวิชาการนานาชาติ 4th International Conference on Science, Engineering and Environment ระหว่างวันที่ 12–14 พฤศจิกายน 2561 ณ เมือง Nagoya ประเทศญี่ปุ่น
2. อาจารย์พัศพันธน์ ชาญวสุนันท์ ขอรับทุนเป็นเงินจำนวน 77,300 บาท เพื่อไปนำเสนอผลงานวิจัยฯ ในการประชุมวิชาการนานาชาติ 4th International Conference on Science, Engineering and Environment ระหว่างวันที่ 12–14 พฤศจิกายน 2561 ณ เมือง Nagoya ประเทศญี่ปุ่น
3. ผู้ช่วยศาสตราจารย์ดวงกนก ธนังธีรพงษ์ ขอรับทุนเป็นเงินจำนวน 70,000 บาท เพื่อไปนำเสนอผลงานวิจัยฯ ในการประชุมวิชาการนานาชาติ 5th International Conference on Mechanical Properties of Materials (ICMPM 2018) ระหว่างวันที่ 27–29 พฤศจิกายน 2561 ณ เมือง Amsterdam ประเทศเนเธอร์แลนด์
4. ผู้ช่วยศาสตราจารย์ภาณุพงษ์ วันจันทึก ขอรับทุนเป็นเงินจำนวน 40,000 บาท เพื่อไปนำเสนอผลงานวิจัยฯ ในการประชุมวิชาการนานาชาติ The 10th International Conference on Logistics & Transport ระหว่างวันที่ 15–16 พฤศจิกายน 2561 ณ เมือง Okinawa ประเทศญี่ปุ่น

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.6 นักศึกษาขอเทียบโอนหน่วยกิตและค่าคะแนนของรายวิชา ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยในภาคการศึกษาต้น ปีการศึกษา 2561 ได้มีนักศึกษาระดับบัณฑิตศึกษายื่นคำร้องขอเทียบโอนรายวิชาและค่าคะแนนของรายวิชา ภายในมหาวิทยาลัยขอนแก่น จำนวน 9 คน โดยผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 44-9/2561 เมื่อวันที่ 13 กันยายน 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ** **ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.7 การปรับปรุงแก้ไขหลักสูตร ระดับบัณฑิตศึกษา**

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า เพื่อให้การบริหารจัดการหลักสูตรระดับบัณฑิตศึกษา เป็นไปด้วยความเรียบร้อย ฝ่ายวิจัย บัณฑิตศึกษาและอุตสาหกรรมสัมพันธ์จึงได้ดำเนินการปรับปรุงแก้ไขหลักสูตร ประเภทปรับปรุงเล็กน้อย (สมอ.08) จำนวน 9 หลักสูตร ได้แก่

1. หลักสูตรปรัชญาดุษฎีบัณฑิต สาขาวิชาวิศวกรรมอุตสาหการ (หลักสูตรปรับปรุง พ.ศ. 2560) ขอเพิ่มอาจารย์ประจำหลักสูตร
2. หลักสูตรวิศวกรรมศาสตรมหาบัณฑิต สาขาวิชาวิศวกรรมอุตสาหการ (หลักสูตรปรับปรุง พ.ศ. 2560) ขอเพิ่มอาจารย์ประจำหลักสูตร
3. หลักสูตรวิศวกรรมศาสตรมหาบัณฑิต สาขาวิชาวิศวกรรมเครื่องกล (หลักสูตรปรับปรุง พ.ศ. 2560) ขอเพิ่มรายวิชาเลือก
4. หลักสูตรปรัชญาดุษฎีบัณฑิต สาขาวิชาวิศวกรรมเคมี (หลักสูตรปรับปรุง พ.ศ. 2560) ขอเปลี่ยนแปลงเงื่อนไขในหมวดรายวิชาเลือก
5. หลักสูตรวิศวกรรมศาสตรมหาบัณฑิต สาขาวิชาวิศวกรรมเคมี (หลักสูตรปรับปรุง พ.ศ. 2560) ขอเปลี่ยนแปลงเงื่อนไขในหมวดรายวิชาเลือก
6. หลักสูตรปรัชญาดุษฎีบัณฑิต สาขาวิชาวิศวกรรมคอมพิวเตอร์ (หลักสูตรปรับปรุง พ.ศ. 2560) ขอเพิ่มอาจารย์ประจำหลักสูตร
7. หลักสูตรวิศวกรรมศาสตรมหาบัณฑิต สาขาวิชาวิศวกรรมคอมพิวเตอร์ (หลักสูตรปรับปรุง พ.ศ. 2560) ขอเพิ่มอาจารย์ประจำหลักสูตร
8. หลักสูตรวิศวกรรมศาสตรมหาบัณฑิต สาขาวิชาวิศวกรรมการจัดการอุตสาหกรรมและโลจิสติกส์ (หลักสูตรปรับปรุง พ.ศ. 2560) ขอเพิ่มอาจารย์ประจำหลักสูตร
9. หลักสูตรวิศวกรรมศาสตรมหาบัณฑิต สาขาวิชาวิศวกรรมพลังงาน (หลักสูตรปรับปรุง พ.ศ. 2560) ขอปรับปรุงรายชื่ออาจารย์ประจำหลักสูตร

ซึ่งผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 44-9/2561 เมื่อวันที่ 13 กันยายน 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้ฝ่ายวิจัย บัณฑิตศึกษาและอุตสาหกรรมสัมพันธ์ตรวจสอบคุณสมบัติของอาจารย์ประจำหลักสูตรทั้งหมดอีกครั้งก่อนดำเนินการต่อไป**

**5.**8 นักศึกษาสำเร็จการศึกษา ระดับบัณฑิตศึกษา

รองคณบดีฝ่ายวิจัย บัณฑิตศึกษาและอุตสาหกรรมสัมพันธ์ได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตรวิศวกรรมศาสตรมหาบัณฑิต (วศ.ม.) และหลักสูตรปรัชญาดุษฎีบัณฑิต (ปร.ด.) ประจำภาคการศึกษาปลาย ปีการศึกษา 2560 รวมจำนวน 8 คน ซึ่งได้ผ่านการตรวจสอบความถูกต้องจากสาขาวิชาที่สังกัดและได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 44-9/2561 เมื่อวันที่ 13 กันยายน 2561 เรียบร้อยแล้ว ดังนี้

ภาคการศึกษาปลาย ปีการศึกษา 2560

• หลักสูตรปรัชญาดุษฎีบัณฑิต (ปร.ด.)

-  สาขาวิชาวิศวกรรมโยธา แบบ 1.1 จำนวน 1 คน

-  สาขาวิชาวิศวกรรมไฟฟ้า แบบ 2.1 จำนวน 1 คน

• หลักสูตรวิศวกรรมศาสตรมหาบัณฑิต (วศ.ม.)

-  สาขาวิชาวิศวกรรมโยธา แผน ก แบบ ก 2 จำนวน 1 คน

-  สาขาวิชาวิศวกรรมเกษตร แผน ก แบบ ก 2 จำนวน 1 คน

- สาขาวิชาวิศวกรรมสิ่งแวดล้อม แผน ก แบบ ก 2 จำนวน 1 คน

- สาขาวิชาวิศวกรรมพลังงาน แผน ก แบบ ก 2 จำนวน 1 คน

- สาขาวิชาวิศวรรมพลังงาน แผน ข จำนวน 2 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.9 เปลี่ยนแปลงระดับคะแนน**

รองคณบดีฝ่ายวิชาการได้เสนอต่อที่ประชุมว่า ด้วยนายทรงฤทธิ์ ชื่นใจ รหัสประจำตัว 573040410-0 นักศึกษาสังกัดสาขาวิชาวิศวกรรมไฟฟ้า ได้ยื่นคำร้องขอตรวจสอบระดับคะแนน รายวิชา 192202 วงจรไฟฟ้า (ELECTRIC CIRCUITS) ประจำภาคการศึกษาพิเศษ ปีการศึกษา 2561 โดย ผู้ช่วยศาสตราจารย์กิตติพิชญ์ มีสวาสดิ์ อาจารย์ผู้สอนได้ดำเนินการตรวจสอบแล้ว ขอแก้ไขระดับคะแนน จาก B+ เป็น A และผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 29-11/2561 เมื่อวันที่ 31 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

ผู้ช่วยศาสตราจารย์กิตติพิชญ์ มีสวาสดิ์ อาจารย์ประจำรายวิชา 192202 วงจรไฟฟ้า (ELECTRIC CIRCUITS) ได้เข้าชี้แจงการขอเปลี่ยนแปลงระดับคะแนนต่อที่ประชุม โดยชี้แจงเหตุผลว่า เกิดจากการเลือกใช้ข้อสอบที่ทำให้นักศึกษาเข้าใจคลาดเคลื่อนในระเบียบวิธีการค้นหาคำตอบ จึงทำให้เกิดผลกระทบกับระดับคะแนนของนักศึกษา จำนวน 3 คน เป็นเหตุให้ต้องขอเปลี่ยนแปลงระดับคะแนน

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.10 (ร่าง) ประกาศคณะวิศวกรรมศาสตร์ เรื่อง หลักเกณฑ์การเลือกและการย้ายวิชาเอกของนักศึกษาหลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ**

รองคณบดีฝ่ายวิชาการได้เสนอต่อที่ประชุมว่าเพื่อให้การดำเนินการเกี่ยวกับการเลือกและการย้ายวิชาเอกของนักศึกษาหลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ เป็นไปด้วยความเรียบร้อย ฝ่ายวิชาการจึงได้จัดทำ (ร่าง) ประกาศคณะวิศวกรรมศาสตร์ เรื่อง หลักเกณฑ์การเลือกและการย้ายวิชาเอกของนักศึกษาหลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ คณะวิศวกรรมศาสตร์ เพื่อใช้สำหรับกำหนดหลักเกณฑ์และแนวปฏิบัติต่อไป ทั้งนี้ ได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 29-11/2561 เมื่อวันที่ 31 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้ฝ่ายวิชาการเพิ่มข้อความการอ้างอิงอำนาจของคณบดี หรือประธานหลักสูตร/คณะกรรมการบริหารหลักสูตรหากมีอำนาจ ตามระเบียบ ข้อบังคับ หรือประกาศที่เกี่ยวข้องก่อนดำเนินการต่อไป**

5.11 เปิดรายวิชาเปลี่ยนแปลงใหม่ ระดับปริญญาตรี

ร รองคณบดีฝ่ายวิชาการได้เสนอต่อที่ประชุมว่า ด้วยฝ่ายวิชาการมีความประสงค์ขออนุมัติเปิดรายวิชาเปลี่ยนแปลงใหม่ ระดับปริญญาตรี จำนวน 1 รายวิชา คือ

1. รายวิชา EN213105 วิธีการคำนวณ (Computational Methods) 3(3-0-6) หน่วยกิต โดยขอเปลี่ยนแปลง เงื่อนไขของรายวิชา

ซึ่งได้ผ่านความเห็นชอบจากที่ประชุมคณะกรรมการวิชาการประจำคณะวิศวกรรมศาสตร์ ในคราวประชุมครั้งที่ 29-11/2561 เมื่อวันที่ 31 สิงหาคม 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.12 เปิดรายวิชาใหม่ ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่าด้วยสาขาวิชาวิศวกรรมเกษตรมีความประสงค์ขออนุมัติเปิดรายวิชาใหม่ ระดับปริญญาตรี จำนวน 4 รายวิชา ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 29-11/2561 เมื่อวันที่ 31 สิงหาคม 2561 เรียบร้อยแล้ว ดังนี้

1. รายวิชา 193346 วิศวกรรมการผลิตอ้อย (Sugarcane Production Engineering) 3(3-0-6)
2. รายวิชา 193358 เทคโนโลยีการผลิตน้ำตาลทราย (Cane Sugar Manufacturing Technology) 3(3-0-6)
3. รายวิชา 193359 การควบคุมอัตโนมัติในการผลิตน้ำตาล (Automation Control in Sugar Manufacturing) 3(3-0-6)
4. รายวิชา EN313509 การควบคุมอัตโนมัติในการผลิตน้ำตาล (Automation Control in Sugar Manufacturing 3(3-0-6)

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

ประธานได้เสนอที่ประชุมเพิ่มเติมว่า จากรายวิชาที่คณะฯ ได้ดำเนินการจัดการเรียนการสอน ผนวกกับรายวิชาที่คณะเทคโนโลยีได้ดำเนินการจัดการเรียนการสอนอยู่เดิม นั้น อาจจะทำให้คณะฯ สามารถดำเนินการหลักสูตรวิศวกรรมอาหารได้ รวมไปจนถึงการขอใบประกอบวิชาชีพวิศวกรด้วย จึงขอเสนอให้ฝ่ายวิชาการดำเนินการหารือร่วมกันระหว่างสาขาวิชาที่เกี่ยวข้อง โดยอาจรวมถึงคณะเทคโนโลยี เพื่อค้นหาแนวทางในการเปิดหลักสูตรวิศวกรรมอาหารโดยอาจไม่มีค่าใช้จ่ายเพิ่มเติมต่อไป จึงเสนอที่ประชุมเพื่อพิจารณา

**มติ ที่ประชุมพิจารณาแล้วมีมติเห็นชอบทั้งสองประเด็น โดยมีข้อเสนอแนะให้แก้ไขแบบ มคอ. 3 สำหรับทุกรายวิชา ดังนี้**

* **ข้อ 1.3 จาก “...หลักสูตรวิศวกรรมศาสตร์บัณฑิต...” แก้ไขเป็น “...หลักสูตรวิศวกรรมศาสตรบัณฑิต...”**
* **ให้แก้ไขจาก “...ภาควิชา...” เป็น “...สาขาวิชา...” ทุกแห่ง**

**ทั้งนี้ ให้ฝ่ายวิชาการดำเนินการต่อไปทั้งสองประเด็น**

**5.13 ปรับปรุงแก้ไขหลักสูตรวิศวกรรมศาสตรบัณฑิต สาขาวิชาวิศวกรรมโยธา**

รองคณบดีฝ่ายวิชาการได้เสนอต่อที่ประชุมว่า ตามที่หลักสูตรระดับปริญญาตรี สาขาวิชาวิศวกรรมโยธา (หลักสูตรปรับปรุง พ.ศ. 2560) ได้ขอเปลี่ยนแปลงอาจารย์ผู้รับผิดชอบหลักสูตร และอาจารย์ประจำหลักสูตร เนื่องจาก นายพัศพันธน์ ชาญวสุนันท์ มีแผนจะลาออกจากราชการ ทั้งนี้ ได้ผ่านการพิจารณาจากที่ประชุมคณะกรรมการวิชาการประจำคณะวิศวกรรมศาสตร์ ในคราวประชุม ครั้งที่ 29-11/2561 เมื่อวันที่ 31 สิงหาคม 2561 เรียบร้อยแล้ว โดยจึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.14 ปรับระดับคะแนน กรณีลงทะเบียนเรียนในหมวดวิชาเลือกเสรีเกินกว่าที่หลักสูตร**

**กำหนด**

รองคณบดีฝ่ายวิชาการ ได้เสนอต่อที่ประชุมว่า ด้วยงานพัฒนาวิชาการ และพัฒนานักศึกษาได้ตรวจสอบหลักสูตรของนักศึกษา ปรากฏว่ามีนักศึกษาคณะวิศวกรรมศาสตร์ ลงทะเบียนเรียนวิชาในหมวดวิชาเลือกเสรีเกินกว่าที่หลักสูตรกำหนด จำนวน 1 คน ซึ่งที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 29-11/2561 เมื่อวันที่ 31 สิงหาคม 2561 ได้พิจารณาแล้วมีมติให้ปรับระดับคะแนนเป็น S ในรายวิชาที่นักศึกษาลงทะเบียนเรียนเกินกว่าที่หลักสูตรกำหนด จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.15 ปรับระดับคะแนน กรณีเปลี่ยนแผนการศึกษา**

รองคณบดีฝ่ายวิชาการ ได้เสนอต่อที่ประชุมว่า นักศึกษาสาขาวิชาวิศวกรรมเกษตร จำนวน 4 คน ลงทะเบียนเรียนรายวิชา 193398 AGRICULTURAL ENGINEERING PRE-PROJECT ในภาคการศึกษาปลาย ปีการศึกษา 2560 มีความประสงค์จะเข้าฝึกสหกิจศึกษา เพื่อให้เป็นไปตามหลักสูตรนักศึกษาฝึกสหกิจได้รับยกเว้นไม่ต้องลงทะเบียนเรียน ในรายวิชาดังกล่าว ซึ่งที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 30-12/2561 เมื่อวันที่ 13 กันยายน 2561 ได้พิจารณาแล้วมีมติให้ปรับระดับคะแนนกรณีเปลี่ยนแผนการศึกษา จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.16 ปรับระดับคะแนน กรณีย้ายหลักสูตร**

รองคณบดีฝ่ายวิชาการ ได้เสนอต่อที่ประชุมว่า ด้วยงานพัฒนาวิชาการ และพัฒนานักศึกษาได้ตรวจสอบหลักสูตรของนักศึกษา ปรากฏว่ามีนักศึกษาคณะวิศวกรรมศาสตร์ ได้รับอนุมัติให้ย้ายหลักสูตร จำนวน 20 คน แต่จากการตรวจสอบผลการศึกษามีนักศึกษาลงทะเบียนเรียนรายวิชาที่ไม่กำหนดไว้ในหลักสูตร จำนวน 9 คน ซึ่งที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 30-12/2561 เมื่อวันที่ 13 กันยายน 2561 ได้พิจารณาแล้วมีมติให้ปรับระดับคะแนนของนักศึกษาเพื่อให้ถูกต้องตามหลักสูตร จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.17 (ร่าง) ประกาศมหาวิทยาลัยขอนแก่น เรื่อง การเทียบเท่ารายวิชาของ**

**คณะวิศวกรรมศาสตร์ สาขาวิชาวิศวกรรมไฟฟ้า และสาขาวิชาวิศวกรรมระบบ**

**อิเล็กทรอนิกส์**

รองคณบดีฝ่ายวิชาการได้เสนอต่อที่ประชุมว่า เพื่อให้นักศึกษาที่กำลังศึกษาในหลักสูตรวิศวกรรมศาสตรบัณฑิตสาขาวิชาวิศวกรรมไฟฟ้า และหลักสูตรวิศวกรรมศาสตรบัณฑิตสาขาวิชาวิศวกรรมระบบอิเล็กทรอนิกส์ สามารถศึกษาหรือเทียบเคียงรายวิชาในหลักสูตรใหม่ได้ ฝ่ายวิชาการจึงจัดทำ (ร่าง) ประกาศมหาวิทยาลัยขอนแก่น เรื่อง การเทียบเท่ารายวิชาของคณะวิศวกรรมศาสตร์ สาขาวิชาวิศวกรรมไฟฟ้า และสาขาวิชาวิศวกรรมระบบอิเล็กทรอนิกส์ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.18 นักศึกษาสำเร็จการศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาต้น ปีการศึกษา 2561 จำนวน 1 คน ซึ่งได้ผ่านการตรวจสอบความถูกต้องจากสาขาวิชาที่สังกัด และงานพัฒนาวิชาการและพัฒนานักศึกษาเรียบร้อยแล้ว และได้ผ่านการกลั่นกรองของคณะกรรมการวิชาการคณะวิศวกรรมศาสตร์ในคราวประชุมครั้งที่ 30-12/2561 เมื่อวันที่ 13 กันยายน 2561 ดังนี้

**หลักสูตรภาคปกติ**

-  สาขาวิชาวิศวกรรมเคมี จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.19 เทียบโอนรายวิชาและค่าคะแนนของรายวิชา ระดับปริญญาตรี**

รองคณบดีฝ่ายวิชาการ ได้เสนอต่อที่ประชุมว่า ด้วยมีนักศึกษาคณะวิศวกรรมศาสตร์ ได้ยื่นคำร้องขอเทียบโอนรายวิชาและค่าคะแนนของระดับปริญญาตรี ในภาคการศึกษาต้น ประจำปีการศึกษา 2561 ที่เคยศึกษามาจากมหาวิทยาลัยขอนแก่น ตามขั้นตอนการขอเทียบโอนรายวิชาแนบท้ายประกาศมหาวิทยาลัยขอนแก่น (ฉบับที่ 766/2549) เรื่อง การเทียบโอนรายวิชาและค่าคะแนนของรายวิชาระดับปริญญาตรีจากการศึกษาในระบบ ซึ่งได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 29-11/2561 เมื่อวันที่ 31 สิงหาคม 2561 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.20 การคัดเลือกพนักงานราชการ เพื่อบรรจุและแต่งตั้งเป็นพนักงานมหาวิทยาลัยโดยใช้เงินรายได้**

รองคณบดีฝ่ายบริหารได้เสนอต่อที่ประชุมว่า เพื่อให้การดำเนินการคัดเลือกพนักงานราชการ เพื่อบรรจุและแต่งตั้งเป็นพนักงานมหาวิทยาลัยโดยใช้เงินรายได้ เป็นไปตามประกาศคณะกรรมการบริหารงานบุคคลประจำมหาวิทยาลัยขอนแก่น (ฉบับที่ 4/2561) เรื่อง หลักเกณฑ์วิธีการคัดเลือกพนักงานราชการ เพื่อบรรจุและแต่งตั้งเป็นพนักงานมหาวิทยาลัยโดยใช้เงินรายได้ คณะกรรมการตามคำสั่งคณะวิศวกรรมศาสตร์ ที่ 773/2561 ลงวันที่ 3 กันยายน 2561 ได้ดำเนินการคัดเลือกพนักงานราชการ เพื่อบรรจุและแต่งตั้งเป็นพนักงานมหาวิทยาลัยโดยใช้เงินรายได้ เรียบร้อยแล้ว เมื่อวันที่ 19 กันยายน 2561 และมีมติให้พนักงานราชการ บรรจุและแต่งตั้งเป็นพนักงานมหาวิทยาลัยโดยใช้เงินรายได้ทุกอัตรา ซึ่งคณะฯ มีอัตราพนักงานราชการอยู่ทั้งสิ้น จำนวน 5 อัตรา จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายฝ่ายแผนยุทธศาสตร์และพัฒนาคุณภาพดำเนินการต่อไป**

**5.21 เสนอชื่อเพื่อแต่งตั้งเป็นคณะกรรมการคัดเลือกศิษย์เก่าดีเด่นระดับคณะ ประจำปี**

**2561**

รองคณบดีฝ่ายพัฒนานักศึกษาได้เสนอต่อที่ประชุมว่า ด้วยกองพัฒนานักศึกษาและศิษย์เก่าสัมพันธ์ ได้แจ้งให้คณะฯ พิจารณาคัดเลือกศิษย์เก่าดีเด่น มหาวิทยาลัยขอนแก่น ประจำคณะวิศวกรรมศาสตร์ ประจำปี 2561 ดังนั้น เพื่อให้การดำเนินการเป็นไปด้วยความเรียบร้อย ตามข้อ 5.1 แห่งประกาศมหาวิทยาลัยขอนแก่น (ฉบับที่ 2148/2556) ลงวันที่ 27 กันยายน 2556 เรื่อง หลักเกณฑ์และแนวปฏิบัติในการคัดเลือกผู้สมควรได้รับรางวัลศิษย์เก่าดีเด่นมหาวิทยาลัยขอนแก่น ประจำคณะ จึงเสนอที่ประชุมพิจารณาเสนอชื่อบุคคลเพื่อแต่งตั้งเป็นคณะกรรมการคัดเลือกระดับคณะ ประกอบด้วย ผู้บริหาร คณาจารย์ และผู้แทนองค์กรศิษย์เก่า โดยจำนวนคณะกรรมการให้เป็นไปตามที่เห็นสมควร ดังรายละเอียดตามเอกสารประกอบวารการประชุม

**มติ ที่ประชุมพิจารณาแล้วมีมติเสนอชื่อผู้ดำรงตำแหน่งและรายชื่อเพื่อแต่งตั้งเป็นคณะกรรมการคัดเลือกผู้สมควรได้รับรางวัลศิษย์เก่าดีเด่นมหาวิทยาลัยขอนแก่น ประจำคณะวิศวกรรมศาสตร์ ประจำปี 2561 ดังนี้**

**1. รองคณบดีฝ่ายบริหาร เป็นประธานกรรมการ**

**2. ผู้ช่วยศาสตราจารย์สมโภชน์ สุดาจันทร์ เป็นกรรมการ**

**3. อาจารย์อธิป เหลืองไพโรจน์ เป็นกรรมการ**

**4. นายกสมาคมศิษย์เก่าวิศวกรรมศาสตร์ เป็นกรรมการ**

**5. รองคณบดีฝ่ายพัฒนานักศึกษา เป็นกรรมการและเลขานุการ**

**ทั้งนี้ ให้ฝ่ายพัฒนานักศึกษาดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องอื่นๆ**

**7.1 ระบบคัดเลือกบุคคลเข้าศึกษาสถาบันอุดมศึกษา TCAS ปีการศึกษา 2562**

รองคณบดีฝ่ายวิชาการได้เสนอต่อที่ประชุมว่า ด้วยมหาวิทยาลัยขอนแก่นได้ขอให้คณะฯ จัดส่งรายละเอียดสำหรับใช้ประกาศในระบบคัดเลือกบุคคลเข้าศึกษาสถาบันอุดมศึกษา TCAS ปีการศึกษา 2562 ภายในเดือนกันยายน 2561 นั้น ฝ่ายวิชาการขอเสนอให้มีการประชุมคณะกรรมการประจำคณะฯ ในวันพฤหัสบดีที่ 27 กันยายน 2561 จึงเสนอที่ประชุมเพื่อพิจารณา

**มติ ที่ประชุมพิจารณาแล้วมีมติเห็นชอบ และให้ฝ่ายเลขานุการฯ ดำเนินการต่อไป**

**7.2 การรับนักศึกษาระดับปริญญาตรี หลักสูตร Part-time และ Online**

ประธานได้หารือต่อที่ประชุมว่า ตามที่คณะฯ ได้ดำเนินการจัดการเรียนการสอนในระดับปริญญาตรี หลักสูตร Full-time ทั้งหมด จึงขอหารือที่ประชุมถึงการรับนักศึกษาระดับปริญญาตรี หลักสูตร Part-time และ/หรือ Online เพื่อเพิ่มโอกาสให้กับบัณฑิตจากหลักสูตรอื่นและผู้สูงอายุที่สนใจเข้าศึกษาเพิ่มเติมในหลักสูตรวิศวกรรมศาสตร์ ระดับปริญญา โดยอาจเริ่มจากหลักสูตรที่ไม่เกี่ยวข้องกับการขอใบประกอบวิชาชีพวิศวกรก่อน เช่น หลักสูตรวิศวกรรมระบบอิเล็กทรอนิกส์ และหลักสูตรวิศวกรรมคอมพิวเตอร์ จึงขอหารือที่ประชุม

**มติ ที่ประชุมพิจารณาแล้วมีมติเห็นชอบ โดยอาจจัดทำในรูปแบบมอดูล (Module) (ชุดการเรียน/หน่วยการเรียน) และการศึกษาที่มุ่งผลลัพธ์ (Outcome-based Education) รวมถึงการเปิดรับสมัครในหลักสูตรที่เกี่ยวข้องกับการขอใบประกอบวิชาชีพวิศวกรได้ ทั้งนี้ ให้ฝ่ายวิชาการศึกษาแนวทางในการรับนักศึกษาระดับปริญญาตรี หลักสูตร Part-time และ Online ต่อไป**

**7.3 การเกษียณอายุราชการของผู้อำนวยการกองบริหารงานคณะวิศวกรรมศาสตร์**

ประธานได้แจ้งที่ประชุมว่า ตามที่ นางวรรณภา ไชยเสนา ผู้อำนวยการกองบริหารงาน คณะวิศวกรรมศาสตร์ จะอายุเกษียณราชการ ภายในวันที่ 30 กันยายน 2561 ในนามของคณะฯ จึงขอขอบคุณ ผู้อำนวยการกองบริหารงานคณะวิศวกรรมศาสตร์ที่คอยดูแลคณะฯ เป็นอย่างดีมาร่วม 40 ปี จึงแจ้งที่ประชุมเพื่อรับทราบ

ประธานได้แจ้งที่ประชุมเพิ่มเติมถึงการกล่าวต้อนรับ นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ คนถัดไปด้วย

**ที่ประชุมรับทราบ และแสดงมุทิตาจิต พร้อมด้วยปรบมือแสดงความยินดีกับบุคคลทั้งสอง**

**เลิกประชุมเวลา** 15.50 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**